Oilategitik

Oilategitik Alkizan euskaraz publikatzen den aldizkaria da. Alkizako Oilategitik Kultur Elkarteak du aldizkaria osatu eta publikatzeko ardura. Aleak 64 orrialde inguru izaten ditu eta lau koloretan inprimatzen da. Doan banatzen zaie herritarrei. Alkizako udalaren eta Gipuzkoako Foru Aldundiaren diru-laguntzek egin dute posible aldizkaria publikatzea.
ezkerrera|thumb|Alkizako Aranguren baserriko oilategia. 25 alearen azalekoa.
Aldizkariaren sorrera gisa jar daiteke lau alkizarrek Muinozabal baserria 2001eko apirilean eginiko bilera batean. Bertan, Jose Mari Aranzabe, Pello Joxe Aranburu, Eugenio Lizardi eta Kepa Fernandez de Larrinoa juntatu ziren eta hor proposatu zen aldizkari egitea. Ondoren beste herritar batzuekin egin ziren bilera batean Inaki Irazabalbeitiak proposatu zuen aldizkariari Oilategitik izena jartzea, alkizarrak "oiloak" baitira.

Lehen alea 2001an argitaratu zen. Urtero ale bakar bat kaleratzen du irail hasierako, herriko festak baino lehentxeagorako.thumb|Aldizkariko kolaboratzaileak (Tolosaldeko Ataria, 2025)

Hona zer zioten bultzatzaileek lehen alean eginiko aldizkariaren aurkezpenean:'Aldizkari honen lehen prestaketan jardun dugunok badakigu halako proiektuak, aurrera jotzeko, bi erronka handiak gainditu behar dituela. Bata aldizkariaren geroari dagokio. Aldizkari honen etorkizuna alkizarren eskutan dago, zeren halako proiektuak ezin baitu aurrera jarraitu alkizarrek beren ez badute aldizkariaren prestakuntza parte zuzena hartzen. Herritarren erantzun baikorra beharrezkoa da Alkizako aldizkari honek urteetan segida izan dezan. Zalantzarik gabe, herrian bertan, herritarren artean dinamika kultural bat sortzen baldin bada, orduan dago aldizkari honen etorkizuna bermatuta.'

Eta helburuari buruz:'''Izan ere, honelako aldizkariak interes soziokulturala du, zeren helburutzat hartu baitu lehenengo Alkiza zaharreko era oraingo Alkiza berriko kontuak eta gorabeherak plazaratzea.'''Artikuluek, kronikek, elkarrizketek eta argazki-galeriek osatzen dute aldizkariaren hezurdura. Egunerokotasunaz aparte gai historikoak tratatzen dira eta Alkizako historia handiaren eta txikiaren aspektu asko ezagun egiteko balio izan du aldizkariak.

Aldizkariak hainbat sail finko ditu: eskola, udalaren txokoa, herriko festak, alkizar berriak, gure piztiak, atzo atzokoak eta urtea argazkietan. Aldizkariaren lehen urteetan herriko toponimia txikiak eta baserri eta etxeen historiak atal finkoa izan zuten.

Ohiko kolaboratzaileen artean aipa daitezke: Pello Joxe Aranburu, Xabier Artola, Ixiar Irulegi, Enrike Larrarte, Josemari Arantzabe, Manu Arantzabe, Imanol Lizardi, Eli Elizondo eta Inaki Irazabalbeitia.

 25 ale 
Aldizkariak bere 25. alea publikatu zuen 2025ean. Herriko festetan Oilategitik elkarteko kideek bota zuten txupinazioa. Ospakizun gisa Oilategitik Kultur Elkarteak bertso-saio bat antolatu zuen azaroaren 7an, Manu Urruzola bertsotan eta Martin Lizardi gitarran jarrita non aldizkariaren historiaren errepaso moduko bat egin zen.

 Erreferentziak 

 Ikus, gainera 

 Alkizako Oilategitik Kultur Elkartea
 Itxurain herri-proiektua

 Kanpo estekak 

 Oilategitik aldizkariaren zenbaki guztiak  Alkizako udalaren webgunean (2000. urtetik)
 oilategitik.net 2006-2012 bitartean erabili zuten webgunea.

Kategoria:Alkizako kultura
Kategoria:Euskal Herriko aldizkariak
Kategoria:Euskarazko aldizkariak